sagorsarker/bangla-wikipedia huggingface dataset:
সুধা নরসিমহারাজু

সুধা নরসিমহারাজু হলেন একজন ভারতীয় কন্নড় চলচ্চিত্র অভিনেত্রী। সুধা নরসিমহারাজুর অভিনীত কিছু উল্লেখযোগ্য চলচ্চিত্রের মধ্যে রয়েছে "রথসপ্তমী" (১৯৮৬), "অরুণা রাগা" (১৯৮৬), এবং "শুভ মিলনা" (১৯৮৭)। 
সুধার নরসিমহারাজুর জন্ম ভারতের কর্নাটক রাজ্যে। প্রখ্যাত কন্নড় অভিনেতা নরসিমহারাজু তার পিতা। তাই অল্পবয়স থেকেই বিনোদন জগতের সাতেহ তার পরিচিতি গড়ে ওঠে।
সুধা নরসিমহারাজু ২৫টিরও বেশি কন্নড় পূর্ণদৈর্ঘ্য চলচ্চিত্রের অংশ ছিলেন।
সুধা নারসিমহারাজু একজন প্রতিভাবান অভিনেত্রী হিসাবে পরিচিত ছিলেন। তিনি মূলত কন্নড় চলচ্চিত্র জগতে কাজ করেছেন। ১৯৮৬ সালে মুক্তিপ্রাপ্ত অরুণ রাগা চলচ্চিত্রের মাধ্যমে তিনি অভিনয় জগতে প্রবেশ করেন। এরপর তিনি ধারাবাহিকভাবে বেশ কয়েকটি গুরুত্বপূর্ণ চলচ্চিত্রে অভিনয় করেন। ১৯৮৮ সালে শান্তি নিবাস এবং সংযুক্তা ছবিতে অভিনয় করে তিনি আরও পরিচিতি লাভ করেন।
১৯৯৩ সালে হৃদয়া বন্ধন এবং বহাদ্দুর হেন্নু ছবিতে তিনি গুরুত্বপূর্ণ চরিত্রে অভিনয় করেন। একই বছর রাজকীয় চলচ্চিত্রেও তিনি উপস্থিত ছিলেন। ১৯৯৪ সালে ন্যায়াক্কাগি সাভাল ছবিতে তার অভিনয় আরও সমাদৃত হয়।
১৯৯৫ সালে কল্যাণোৎসব চলচ্চিত্রে তার অভিনয় প্রশংসিত হয়। তার অভিনয় দক্ষতা তাকে জনপ্রিয় করে তোলে। সুধা নারসিমহারাজু তার কর্মজীবনে বিভিন্ন ধরনের চরিত্রে অভিনয় করেছেন এবং কন্নড় চলচ্চিত্র শিল্পে তার নিজস্ব পরিচিতি গড়ে তুলেছেন। তার সিনেমাগুলো দর্শকদের মনে আজও বিশেষভাবে স্থান করে আছে।
কন্নড় চলচ্চিত্র ছাড়াও তিনি কন্নড় টিভি ধারাবাহিকে অভিনয় করেছেন। ২০১৯ সালে জি কন্নড় টিভি চ্যানেলে সম্প্রচারিত ধারাবাহিক "গট্টিমেলা" -তে তার অভিনয় দর্শ‌কদের প্রসংশা অর্জ‌ন করে। ধারাবাহিকে তিনি পরিমলা মঞ্জুনাথের ভূমিকায় অভিনয় করেছিলেন।
রাজবালা

রাজবালা একজন ভারতীয় রাজনীতিবিদ এবং ভারতের উত্তরপ্রদেশের মিলাকের ১৭তম বিধানসভার সদস্য। তিনি উত্তরপ্রদেশের মিলাক নির্বাচনী এলাকার প্রতিনিধিত্ব করেন। তিনি ভারতীয় জনতা পার্টির একজন সদস্য।
রাজবালা উত্তরপ্রদেশের ১৭তম বিধানসভার সদস্য। তিনি ভারতীয় জনতা পার্টির সদস্য এবং ২০১৭ সাল থেকে মিলাক নির্বাচনী এলাকার প্রতিনিধিত্ব করছেন। রাজ বালা মালিক ১০ জানুয়ারী ২০২০ থেকে ৭ জানুয়ারী ২০২১ পর্যন্ত চণ্ডীগড়ের মেয়র ছিলেন।
নূর আল-দিন আল-সামহুদি

নূর আল-দীন আলী ইবনে আবদুল্লাহ ইবনে আহমদ আল-হাসানী আল-সামহুদি ( ), নূর আল-দীন আল-সামহুদি ( নামে বেশি পরিচিত ) ছিলেন পঞ্চদশ শতাব্দীর একজন আরব সুন্নি ইসলামী পণ্ডিত । তিনি মদিনার একজন সুপরিচিত শাফেয়ী ফকীহ, হাদিস পণ্ডিত, মুফতি এবং ইতিহাসবিদ ছিলেন। তিনি মদিনার ইতিহাস নিয়ে তাঁর বিখ্যাত গ্রন্থ "ওয়াফা আল-ওয়াফা বি আখবার দার আল-মুস্তফা" এর জন্য সবচেয়ে বেশি পরিচিত। তিনি নবী মুহাম্মদ এর কবরের অভ্যন্তরীণ কক্ষে শেষবার প্রবেশ করে পরিচ্ছন্ন করার জন্যও পরিচিত।
তাঁর বংশপরিচয় হযরত আলী ইবন আবি তালিব পর্যন্ত পৌঁছায়। তাঁর পরিবার জ্ঞান ও সম্মানিত বংশের জন্য বিখ্যাত ছিল। তিনি হাসানী হাশিমী কুরাইশ বংশের লোক ছিলেন। আল-সামহুদী ৮৩৩ হিজরি/১৪২৯ খ্রিস্টাব্দে মিশরের নিম্নাঞ্চলের নীল নদের পশ্চিম তীরে অবস্থিত সামহুদ নামক একটি বড় গ্রামে জন্মগ্রহণ করেন।
তাঁর প্রথম শিক্ষক ছিলেন তাঁর বাবা আল-কাদি আব্দুল্লাহ আল-সামহুদী। আল-সামহুদী যখন ছোট ছিলেন তখন তিনি পবিত্র কুরআন, ইমাম আল-নওয়াবীর "মিনহাজ আল-তালিবিন" এবং অন্যান্য সাহিত্য মুখস্থ করেছিলেন। তাঁর বাবা তাঁকে সহিহ বুখারি, আল-মুনজিরির সংক্ষিপ্ত সহিহ মুসলিমসহ বেশ কয়েকটি হাদিস গ্রন্থ পড়ার সুযোগ দিয়েছিলেন।
আইনতত্ত্বে তিনি ইবন আল-সুবকির "জাম‘ আল-জাওয়ামি‘" অধ্যয়ন করেন। ফিকহে তিনি আল-মাহাল্লির "কানজ আল-রাঘিবিন" এবং "শরহ আল-বাহজাহ" সহ অন্যান্য গ্রন্থ পড়েন। এই সব বই সে ২২ বছর বয়সের আগেই পড়া শেষ করেছিল। জ্ঞান অর্জনের জন্য সামহুদি কায়রোতে একাধিকবার ভ্রমণ করেছিলেন। তিনি তার বাবার সাথে এবং একা উভয়ভাবেই সেখানে ভ্রমণ করেছিলেন।
কায়রোতে তিনি জালাল আল-দীন আল-মাহাল্লি,শরফ আল-দ্বীন আল-মুনাওয়ি, শায়খ আল-ইসলাম জাকারিয়া আল-আনসারি, ইবন ইমাম আল-কামিলিয়্যাহ, ইবন কাদি আজলুন, মুহাম্মদ ইবন আহমদ আল-জাওজারি, মুহাম্মদ ইবন আহমদ আল-বামি প্রমুখের কাছে পড়েন। এই শিক্ষকদের অধীনে তিনি বিস্তৃত বিষয়ে ইসলামী সাহিত্য অধ্যয়ন করেন।
৮৭৩ হিজরীতে তিনি মদীনা ভ্রমণ করেন এবং মসজিদে নববীতে বেশ কয়েকজন উলামাদের সাথে শিক্ষা গ্রহণ করেন এবং তাদের এজাযা প্রদান করেন। তিনি জেরুজালেম সফর করেন এবং সেখানে কিছু সময় অবস্থান করে আল-আকসা মসজিদের আলেমদের অধীনে শিক্ষা গ্রহণ করেন। ৮৭০ হিজরিতে তিনি ও তাঁর মা সমুদ্রপথে মক্কায় যান। মক্কায় তিনি আল-সাখাওয়ির কাছে হাদিস এবং মসজিদ আল-হারামের আলেমদের কাছে শিক্ষা লাভ করেন।
৮৭৩ সালে আল-সামহুদী মদিনায় ফিরে আসেন এবং স্থায়ী বাসিন্দা হন। তিনি মদিনার আলেমদের প্রধান হয়ে ওঠেন। মুফতি হিসেবে ফতোয়া প্রদান করেন এবং নবীজির মসজিদে শিক্ষকতা করেন। অনেক ছাত্র তাঁর পাঠে যোগ দিত। ইবাদত, জ্ঞানার্জন, শিক্ষাদান, লেখালেখি এবং অধ্যয়নের প্রতি নিবেদিতপ্রাণ জীবনযাপনের পর সামহুদী ৯১১ হিজরির (১৫৩৩ খ্রিস্টাব্দ) ১৮ই জ্বিলকদ বৃহস্পতিবার মৃত্যুবরণ করেন।
আল-সামহুদী ফিকহ, হাদিস এবং ইতিহাসসহ বিভিন্ন বিষয়ে অসংখ্য গ্রন্থ রচনা করেন। তার মধ্যে উল্লেখযোগ্য হলো:
তিনি ইমাম আল-নওয়াবী রচিত "রাওদাত আল-তালিবিনের" উপর একটি সম্পূরক নোট লিখেছিলেন। এছাড়া তাঁর "আল-ইদাহ ফি আল-মানাসিক"-এর হাশিয়া টীকা মাঝে মাঝে মাযহাবের পরবর্তী কর্তৃপক্ষদের দ্বারা উদ্ধৃত করা হয়।
তাঁর অনেক রচনা ৮৮৬ হিজরিতে নবীজির মসজিদে আগুনে পুড়ে নষ্ট হয়ে যায়।
কার্তিকা (মালয়ালম অভিনেত্রী)

সুনন্দা নায়ার, যিনি তার মঞ্চ নাম কার্তিকা সম্বোধনেই বেশি পরিচিত, তিনি একজন ভারতীয় প্রাক্তন অভিনেত্রী যিনি মূলত মালায়ালাম চলচ্চিত্র এবং কয়েকটি তামিল চলচ্চিত্রে কাজ করেছেন। ১৯৮৪-১৯৮৮ সাল পর্যন্ত তিনি মালায়ালাম ভাষার জনপ্রিয় অভিনেত্রীদের একজন ছিলেন। তিনি "নায়কান" (১৯৮৭) ছবিতে চারুমতী চরিত্রে অভিনয়ের জন্য সুপরিচিত। 
কার্তিকার জন্ম কেরালার তিরুবনন্তপুরমে। তার পিতা ছিলেন ক্যাপ্টেন পি কে আর নায়ার, একজন অবসরপ্রাপ্ত সেনা কর্মকর্তা, প্রাক্তন সৈনিক কর্পোরেশনের চেয়ারম্যান। তিনি ভারতীয় জাতীয় কংগ্রেসের সাথে যুক্ত প্রাক্তন সৈনিক কংগ্রেসের নেতা। তার মা একজন গৃহিণী। সুজাতা বালগোবিন্দ নামে তার এক বোন আছে। কার্তিকা একজন প্রশিক্ষিত ধ্রুপদী নৃত্যশিল্পী এবং কথাকলি শিল্পী। তিনি একজন অপেশাদার টেনিস খেলোয়াড়ও বটে। 
কার্তিকা একজন নেপথ্য শিল্পী হিসেবে সিনেমায় অভিষেক করেন। ১৯৮৪ সালে মুক্তিপ্রাপ্ত বালচন্দ্র মেনন পরিচালিত, "ওরু পেইনকিলিকথা" চলচ্চিত্র ছিল তার প্রথম অভিনয় প্রকল্প। তিনি এই চলচ্চিত্রে একজন দলীয় নৃত্যশিল্পীর চরিত্রে অভিনয় করেছিলেন। তবে, পরের বছরই তিনি নায়িকার ভূমিকায় অভিনয় করার সুযোগ পান। অভিনেত্রী হিসাবে তার দ্বিতীয় চলচ্চিত্র ছিল "মানিচেপ্পু থুরানাপ্পোল" । যেখানে তিনি একজন প্রধান নারী চরিত্রে অভিনয় করেছিলেন। 
কার্তিকা প্রায় বিশটি ছবিতে কাজ করেছেন, যার মধ্যে দুটি তামিল ছবি এবং বাকিগুলি মালায়ালাম ছবি। ১৯৮৬ সালে তিনি "আদিভেরুকাল, থালাভাত্তম, সানমানসুল্লাভার্ক্কু সমাধানম, নীলা কুরিঞ্জি পুথাপ্পোল, এন্টে এনতেথু মাথরাম, দেশাতনক্কিলি কারায়ারিল্লা, করিয়িলাক্কাত্তু পোল এবং আদুক্কান এনথেলুপ্পাম" ইত্যাদি বিবিধ চলচ্চিত্রে অভিনয় করেন। ১৯৮৭ সালে, কার্তিকা "ইদানাঝিল ওরু কালোচা, গান্ধীনগর ২য় স্ট্রীট, উন্নিকালে ওরু কাধা পরায়ম, নেয়েথ্রা ধান্য, জানুয়ারি ওরু ওরমা," "ইভিদে এল্লাভারক্কুম সুখম" ইত্যাদি ছবিতে কাজ করেছিলেন। ১৯৮৮ এবং ১৯৮৯ সালে তার অভিনীত গুরুত্বপূর্ন চলচ্চিত্রগুলি হল "ডেভিড ডেভিড মিস্টার ডেভিড" এবং "অবনীকুন্নিলে কিন্নরী পুক্কল"।
তিনি ১৯৮৭ সালে"নয়গানের" মাধ্যমে তামিল চলচ্চিত্রে আত্মপ্রকাশ করেন যেখানে তিনি কমল হাসান, সরনিয়া পোনভান্নান এবং নিঝলগাল রবির মতো অভিনেতাদের সাতেহ কাজ করেন। ছবিটি পরিচালনা করেছেন মণি রত্নম। তার দ্বিতীয় এবং শেষ তামিল ছবি ছিল ফাজিল পরিচালিত "পুভিঝি ভাসালিলে" যেখানে তিনি অভিনেতা সত্যরাজের সাথে অভিনয় করেন।
অভিনয় জীবনের শীর্ষে থাকাকালীন, কার্তিকা চলচ্চিত্র জগত থেকে অবসর নেওয়ার সিদ্ধান্ত নেন। তিনি ডঃ সুনীল কুমারকে বিয়ে করেন এবং মার্কিন যুক্তরাষ্ট্রে চলে যান। এই দম্পতির একটি ছেলে আছে, বিষ্ণু। তিনি এখন তিরুবনন্তপুরমে স্থায়ীভাবে বসবাস করছেন।
সুশীলা রোহতগী

সুশীলা রোহতগী (২১ আগস্ট ১৯২১ - ৯ এপ্রিল ২০১১) ছিলেন ভারতীয় জাতীয় কংগ্রেসের একজন নেত্রী। তিনি ভারতের একজন কেন্দ্রীয় মন্ত্রী ছিলেন। তিনি মদন মোহন মালব্যের প্রপৌত্রী ছিলেন এবং উত্তরপ্রদেশ থেকে দুবার লোকসভায় নির্বাচিত হয়েছিলেন। এছাড়াও তিনি ১৯৮৫ সালে রাজ্যসভায় নির্বাচিত হয়েছিলেন।
মালতী শর্মা

মালতী শর্মা (৩০ জুন ১৯৩০ - ১ অক্টোবর ২০১৮) ছিলেন একজন ভারতীয় রাজনীতিবিদ। তিনি ভারতীয় জনতা পার্টির সদস্য হিসেবে ভারতের সংসদের উচ্চকক্ষ রাজ্যসভায় উত্তরপ্রদেশের প্রতিনিধিত্বকারী সংসদ সদস্য ছিলেন।
শর্মা জনসঙ্ঘ এবং বিজেপির প্রতিষ্ঠাতা সদস্যদের মধ্যে একজন ছিলেন। জনসংঘ হোক বা বিজেপি, তাকে দেশের শীর্ষস্থানীয় মহিলা দলের পদাধিকারীদের মধ্যে গণ্য করা হত। তার নিষ্ঠার কারণে, তিনি প্রাক্তন প্রধানমন্ত্রী অটল বিহারী বাজপেয়ীর কাছ থেকে আধ্যাত্মিক স্নেহ পেয়েছিলেন।
মালতী শর্মা ১৯৩০ সালের ৩০ জুন হরিয়ানার সোনেপতে জন্মগ্রহণ করেন। কনিষ্ঠ পুত্র অতুল শর্মার জন্মের পর তিনি ১৯৬১ সালে রাষ্ট্রবিজ্ঞানে এমএ ডিগ্রি অর্জন করেন।
শর্মা ১৯৬৭ থেকে ১৯৮৯ সাল পর্যন্ত জনসংঘ এবং বিজেপির হয়ে প্রতিদ্বন্দ্বিতা করেছিলেন। তিনি জনসংঘের প্রতিষ্ঠাতা সদস্য হন। ১৯৭৭ সালে তিনি মুখ্যমন্ত্রী রামনরেশ যাদবের সরকারের প্রথম বিধায়ক হন। তিনি উপ-শিক্ষামন্ত্রী হন। পরবর্তীতে কিছু মতপার্থক্যের কারণে তিনি মন্ত্রিসভা থেকে পদত্যাগ করেন। তিনি চারবার বিজেপি জেলা সভাপতি ছিলেন। তিনি বিজেপির মহিলা মোর্চার রাজ্য সভাপতি হিসেবে দায়িত্ব পালন করেছিলেন। শর্মা সাড়ে চার দশক ধরে বিজেপির কেন্দ্রীয় কার্যনির্বাহী পরিষদে সক্রিয় ছিলেন। তিনি সহ-সভাপতি এবং জাতীয় সহ-সভাপতি হিসেবে দায়িত্ব পালন করেছিলেন।
১৯৯৪ সালে দল তাকে রাজ্যসভার সদস্য করে সম্মানিত করে।
চরাথাওয়াল আসন থেকে তিনি দুবার রণধীর সিংয়ের জন্য টিকিট পেয়েছিলেন এবং বিজেপি জিতেছিল।
১৯৭৫ সালে জরুরি অবস্থার সময় তিনি নৈনি কেন্দ্রীয় কারাগারে ১৯ মাস কাটিয়েছিলেন।
শর্মা বাসর এলাকার বাদিনা কালান গ্রামের বাসিন্দা ব্রহ্মানন্দ শর্মাকে বিয়ে করেন। তিনি ডিএভি কলেজের অধ্যাপক ছিলেন এবং ৩০টিরও বেশি বই লিখেছেন। তার তিন ছেলে, অশোক, অরবিন্দ এবং অতুল এবং এক মেয়ে, মধুলিকা। অশোক এবং মধুলিকা তার পূর্বে ছিলেন।
মালতী শর্মা ২০১৮ সালের ১ অক্টোবর ৮৮ বছর বয়সে মুজাফফরনগরে মারা যান।
বিন্দুজা মেনন

বিন্দুজা মেনন একজন ভারতীয় অভিনেত্রী যিনি মালায়ালাম চলচ্চিত্র জগতে তার অভিনয়ের জন্য পরিচিত। ১৯৯৪ সালের "পবিত্রম" চলচ্চিত্রে তিনি মোহনলালের বোনের চরিত্রে অভিনয় করে জনপ্রিয়তা অর্জন করেন। তিনি তার মায়ের কাছ থেকে আনুষ্ঠানিক ধ্রুপদী নৃত্যের শিক্ষা গ্রহণ করেছিলেন এবং বর্তমানে একজন নৃত্য শিক্ষক হিসেবে তার কর্মজীবন গড়ে তুলেছেন। 
বিন্দুজা ১৯৮৫ সালে মুক্তিপ্রাপ্ত "ওন্নানাম কুন্নিল ওরাদি কুনিল" চলচ্চিত্রে শিশু অভিনেত্রী হিসাবে অভিনয় করে চলচ্চিত্র জগতে আত্মপ্রকাশ করেছিলেন। তিনি করমানার এনএসএস কলেজ ফর উইমেন থেকে পড়াশোনা করেছেন এবং তিরুবনন্তপুরমের গভর্নমেন্ট কলেজ ফর উইমেন থেকে মাস্টার্স ডিগ্রি অর্জন করেছেন। তিনি মাদুরাই কামরাজ বিশ্ববিদ্যালয় থেকে ডক্টরেট উপাধি লাভ করেন। তিনি একজন নাট্যশিল্পী হিসেবে তার কর্মজীবন শুরু করেছিলেন।
বিন্দুজা মেনন মালয়ালম চলচ্চিত্র জগতের এক পরিচিত নাম, যিনি ১৯৮০ এবং ১৯৯০-এর দশকে একাধিক জনপ্রিয় সিনেমায় অভিনয় করেছেন। ১৯৮৫ সালে "ওন্নানাম কুন্নিল ওরাডি কুন্নিল" সিনেমার মাধ্যমে তিনি অভিনয়জীবন শুরু করেন, যেখানে তিনি আনন্দের বোনের চরিত্রে অভিনয় করেছিলেন। এরপর ১৯৮৭ সালে "নোম্বারাথি পুভু" চলচ্চিত্রে শান্তির ভূমিকায় তার উপস্থিতি দর্শকদের দৃষ্টি আকর্ষণ করে। ১৯৯১ সালে "ন্যান গান্ধর্বান" সিনেমায় ভামার বোন হিসেবে তিনি অভিনয় করেন, যা তার অভিনয় তালিকায় আরও একটি উল্লেখযোগ্য সংযোজন।
বিন্দুজা মেননের অভিনয় জীবনের সেরা সময় ছিল ১৯৯০-এর দশকের মাঝামাঝি, যখন তিনি একের পর এক সফল চলচ্চিত্রে অভিনয় করেন। ১৯৯৪ সালে তিনি "ভীষ্মাচার্য"-এ মায়া চরিত্রে, "পিঙ্গামি"-তে গঙ্গা / মেরি / চিনুমোল চরিত্রে, "পবিত্রম"-এ মীনাক্ষী চরিত্রে এবং "ভেন্ডর ড্যানিয়েল স্টেট লাইসেন্সি"-তে রাজলক্ষ্মী চরিত্রে অভিনয় করেন। ১৯৯৫ সালে তার অভিনীত সিনেমার সংখ্যা আরও বৃদ্ধি পায়। তিনি "সমুদায়ম" সিনেমায় সুহারা চরিত্রে, "টম অ্যান্ড জেরি"-তে নন্দিনী চরিত্রে, "শ্রীরাগম"-এ রুক্মিণী চরিত্রে এবং "পুথুক্কোত্তায়িলে পুথুমানবালান" সিনেমায় অনিথা চরিত্রে অভিনয় করেন। এছাড়াও, "পেরারিয়াপুক্কল" সিনেমায় তিনি রাধিকা চরিত্রে অভিনয় করেছিলেন।
১৯৯৬ ও ১৯৯৭ সালে তিনি বেশ কয়েকটি সিনেমায় অভিনয় করেন, যার মধ্যে "আয়িরাম নাভুল্লা আনন্দন", "কাঞ্চনম", "স্নেহসিন্দুরম", "মূনু কডিয়ুম মুন্নুরু পবনুম" এবং "সুপারম্যান" অন্যতম। এক দশকেরও বেশি সময় পর, ২০১৬ সালে তিনি "অ্যাকশন হিরো বিজু" সিনেমায় অভিনয় করেন, যেখানে তিনি হরীর স্ত্রীর চরিত্রে ছিলেন। তার অভিনয় দক্ষতা এবং চরিত্রের বৈচিত্র্য মালয়ালম চলচ্চিত্র জগতে তাকে একটি স্মরণীয় অভিনেত্রী হিসেবে প্রতিষ্ঠিত করেছে।
বিন্দুজার বাবা কেপি বিশ্বনাথন মেনন, একজন সরকারি কর্মকর্তা, এবং তার মা কালামন্ডলম বিমলা মেনন, কেরালা নাট্য একাডেমির নামক এক মর্যাদাপূর্ণ নৃত্য প্রতিষ্ঠানের প্রতিষ্ঠাতা। বিন্দুজার এক ভাই আছে, বিনোদ কুমার। বিন্দুজারাজেশ কুমারের সাথে বিবাহ বন্ধনে আবদ্ধ এবং তাদের একটি মেয়ে আছে, নেহা। তিনি তার পরিবারের সাথে মালয়েশিয়ায় থাকেন এবং কেরালা নাট্য প্রতিষ্ঠানের নৃত্য প্রশিক্ষক এবং মাঝে মাঝে অভিনয় করেন। তিনি কৈরালি টিভিতে "ড্যান্স পার্টি" রিয়েলিটি শোতে বিচারকও ছিলেন।
উমা শঙ্করী

উমা শঙ্করী হলেন একজন ভারতীয় অভিনেত্রী যিনি আঞ্চলিক ভারতীয় ভাষার ছবিতে অভিনয় করেছেন।
২০০৬ সালে, তিনি শক্তি চিদাম্বরমের "কোভাই ব্রাদার্স" চলচ্চিত্রে অভিনেতা সত্যরাজের ভাগ্নীর চরিত্রে অভিনয় করেছিলেন। এই চলিচ্চিত্রে অভিনেতা সিবিরাজের সাথে উমা জুটি বেঁধেছিলেন। উমা "থোডামালে" চলচ্চিত্রেও অভিনয় করেছিলেন। তিনি "চিকাম্মা" (বিখ্যাত তামিল ধারাবাহিক "চিঠ্ঠি" -এর কন্নড় ভাষায় পুনর্নির্মাণ) এবং "ভাল্লি" (একটি নতুন তামিল ধারাবাহিক) এর মতো বেশ কয়েকটি ধারাবাহিকেও অভিনয় করেছেন। 
উমার জন্ম কন্নড় চলচ্চিত্র জগতেসুপরিচিত একজন পরিচালক ডি. রাজেন্দ্র বাবুর ঘরে। তার মা ছিলেন আঞ্চলিক ভারতীয় চলচ্চিত্রের জনপ্রিয় অভিনেত্রী সুমিত্রা। তার ছোট বোন, নক্ষত্রা, ২০১১ সালে মুক্তিপ্রাপ্ত "ডু" চলচ্চিত্রের মাধ্যমে অভিনয় জগতে প্রবেশ করেন। চলচ্চিত্রের পাশাপাশি, তিনি ইন্দিরা গান্ধী মুক্ত বিশ্ববিদ্যালয় থেকে ইংরেজি সাহিত্যে স্নাতক ডিগ্রি অর্জন করেছেন। 
উমা ১৫ জুন ২০০৬ সালে বেঙ্গালুরুবাসী সফটওয়্যার ইঞ্জিনিয়ার এইচ. দুষ্মন্তের সাথে বিবাহ বন্ধনে আবদ্ধ হন এবং এরপর আর কোনও ছবিতে চুক্তিবদ্ধ না হওয়ার সিদ্ধান্ত নেন।
বি কোডানায়াগুই

বি কোডানায়াগুয়ি ইসরো-তে একজন ইলেকট্রনিক্স ও ইন্সট্রুমেন্টেশন ইঞ্জিনিয়ার। রকেট উৎক্ষেপণে ব্যবহৃত কঠিন রকেট মোটরের নিয়ন্ত্রণ ব্যবস্থার যন্ত্রের দায়িত্ব তাঁর ওপর ন্যস্ত। ২০১৭ সালে রাষ্ট্রপতি ভবনে তাঁকে ভারতের সর্বোচ্চ বেসামরিক নারী পুরস্কার, নারী শক্তি পুরস্কার প্রদান করা হয়।
কোডানায়াগুয়ি ভারতের পুদুচেরি থেকে এসেছেন। ভারতের প্রথম মহাকাশযান উৎক্ষেপণ থেকে অনুপ্রাণিত হয়ে তিনি একজন ইঞ্জিনিয়ার হওয়ার সিদ্ধান্ত নেন। তিনি কোয়েম্বাটুরের সরকারি প্রযুক্তি কলেজ থেকে স্নাতক ডিগ্রি অর্জন করেন এবং তাঁর প্রথম কাজ ছিল ১৯৮৪ সালে ভারতীয় মহাকাশ গবেষণা সংস্থাকে সাহায্য করা। সেখানে তিনি অগমেন্টেড স্যাটেলাইট লঞ্চ ভেহিকেল প্রকল্পে কাজ করেছিলেন।
তিনি ইলেকট্রনিক্স, ইন্সট্রুমেন্টেশন এবং কন্ট্রোল সিস্টেমের দেখাশোনা করার জন্য সতীশ ধাওয়ান মহাকাশ কেন্দ্রে কোয়ালিটি ডিভিশনের দলগত প্রধান হন। সেখানে জ্বালানি এবং ইগনিটার পরীক্ষা করা হয়েছিল।
সতীশ ধাওয়ান মহাকাশ কেন্দ্রে ত্রিশ বছর কাজ করার পর, কোডানায়াগুয়ি এবং তাঁর দল পিএসএলভি-সি৩৭ মিশনের সময় মেরু উপগ্রহ উৎক্ষেপক যানে কঠিন রকেট মোটর নিয়ে কাজ শুরু করে, এটি ২০১৭ সালের ১৫ই ফেব্রুয়ারি, ১০৪টি উপগ্রহকে সূর্য-সমলয় কক্ষপথে সফলভাবে স্থাপন করেছিল।
তিনি মন্তব্য করেছেন যে তিনি কর্মক্ষেত্রে স্বাধীনভাবে নিজেকে প্রকাশ করতে পারতেন এবং কখনও যৌন বৈষম্যের কোনও সমস্যা ছিল না।
২০১৭ সালের মার্চ মাসে, তিনি ভারতের রাষ্ট্রপতির কাছ থেকে পুরস্কার পাওয়ার জন্য নির্বাচিত তিন বিজ্ঞানীর একজন ছিলেন, অন্যরা ছিলেন শুভা ভারিয়ের এবং আনাত্তা সনি।
২০১৭ সালে আন্তর্জাতিক নারী দিবসে, নতুন দিল্লিতে রাষ্ট্রপতি ভবনে রাষ্ট্রপতি প্রণব মুখার্জি তাঁদের নারী শক্তি পুরস্কার প্রদান করেন।
পঞ্চদীপ টাওয়ার

পঞ্চদীপ টাওয়ার বা পঞ্চদীপ মিনার ভারতের পশ্চিমবঙ্গ রাজ্যের হাওড়া শহরে অবস্থিত একটি নির্মাণাধীন টাওয়ার বা সুউচ্চ স্থাপনা। শহরের বেলিলিয়াস পার্কে অবস্থিত পাঁচতলা টাওয়ারটির উচ্চতা ।
২০১৫ সালে তৃণমূল কংগ্রেস ক্ষমতায় আসার পর হাওড়া পৌরনিগম শহরের সৌন্দর্যায়নের উদ্যোগ নিয়েছিল। এরই অংশ হিসাবে পৌরনিগম কলকাতার শহিদ মিনার বা দিল্লির কুতুব মিনারের মতো হাওড়ায় একটি টাওয়ার তৈরির সিদ্ধান্ত নিয়েছিল, যা ভারতের সর্বোচ্চ পর্যবেক্ষণ টাওয়ার হবে বলে প্রস্তাব করা হয়েছিল। পঞ্চদীপ কনস্ট্রাকশনস লিমিটেডকে টাওয়ারটির নির্মাণের ভার দিয়েছিল পৌরনিগম, আর তার নামানুসারেই টাওয়ারটির নাম "পঞ্চদীপ টাওয়ার" রাখা হয়েছে।
২৩ মে পঞ্চদীপ টাওয়ারের নির্মাণ শুরু হয়েছিল। পৌরনিগমের মেয়র পারিষদ (পার্ক ও উদ্যান) বিভাস হাজরা জানিয়েছিলেন যে দেড় বছরের মধ্যে পঞ্চদীপ টাওয়ার নির্মাণ সম্পন্ন হবে। কিন্তু প্রায় ৯ বছর ধরে টাওয়ারটি নির্মাণাধীন অবস্থাতেই রয়ে গিয়েছিল। "দ্য টাইমস অব ইন্ডিয়া"-র ২০২৫ সালের ৪ মার্চের প্রতিবেদন অনুসারে আগামী তিন-চার মাসের মধ্যে পর্যটকদের জন্য পঞ্চদীপ টাওয়ার উন্মুক্ত করা হবে।
২০১৫ সালের প্রস্তাব অনুযায়ী পঞ্চদীপ টাওয়ারের উচ্চতা , উপর ও নিচের দিকে প্রস্থ এবং মাঝের দিকে প্রস্থ । ২০২৫ সালে নির্মিত টাওয়ারের ভিত্তির ব্যাস , সর্বোচ্চ পর্যবেক্ষণাগারের ব্যাস ও মধ্যবর্তী অংশের ব্যাস ।
পাঁচতলা টাওয়ারটির উচ্চতায় অবস্থিত পর্যবেক্ষণাগারের আয়তন । এটি একসঙ্গে ২০০ জন পর্যটককে ধারণ করতে পারে। সেখানে বসানো দূরবীক্ষণ যন্ত্রগুলির দৃষ্টির পরিসীমা । উচ্চতার পর্যবেক্ষণাগার থেকে কলকাতা, হাওড়া ও হুগলির বড় অংশের দৃশ্য পাওয়া যাবে। প্রতিটি তলে ফুড কোর্ট ও বিনোদনের নানা ব্যবস্থা থাকবে।
পঞ্চদীপ কনস্ট্রাকশনস লিমিটেডের ডিরেক্টর রাম রতন চৌধুরীর মতে টাওয়ারটিতে কোনো সিঁড়ি থাকবে না, বরং প্রত্যেক তলে যাওয়ার জন্য লিফট থাকবে। দুটি উচ্চ-গতির লিফটের গতিবেগ ও বহনক্ষমতা ১৫ জন। ২০২৫ সালে তিনি জানিয়েছেন যে ভূমিকম্প প্রতিরোধের জন্য গভীর ভিত্তি ও ১৬৯টি পাইল স্থাপন করা হয়েছে।
ওয়ান্ডার‌'স সমাধিস্থল

ওয়ান্ডার'স সমাধিস্থল (কখনও কখনও ওয়ান্ডার সমাধিস্থল; যা জার্মান লুথেরান কবরস্থান নামেও পরিচিত) হল ১৪.৫ একর (৫.৯ হেক্টর) জায়গার মার্কিন যুক্তরাষ্ট্রের ইলিনয় রাজ্যের শিকাগোতে অবস্থিত জার্মান প্রোটেস্ট্যান্ট কবরস্থান। এটি ১৮৫৯ সালে প্রতিষ্ঠিত হয়েছিল। এটি লেকভিউতে গ্রেসল্যান্ড কবরস্থানের পাশে অবস্থিত।
সানিসাইড সমাধিস্থল

সানিসাইড সমাধিস্থল, ক্যালিফোর্নিয়ার লং বিচে ১৯০৬ সালে প্রতিষ্ঠিত একটি সমাধিস্থল। এটি লং বিচ পৌর সমাধিস্থল সংলগ্ন।
১৯৯০-এর দশকে সমাধিস্থলটি আর্থিক সমস্যার সম্মুখীন হয় যখন এর মালিক ডিন এ. ডেম্পসি কবরস্থানের দান তহবিলের অর্ধেকেরও বেশি চুরি করে নেন।
শুভা ভেরিয়ার

শুভা ভেরিয়ার একজন ভারতীয় মহাকাশ প্রকৌশলী। তিনি ভারতীয় উপগ্রহ উৎক্ষেপণে ব্যবহৃত ভিডিও সিস্টেমগুলিতে বিশেষজ্ঞ। একযোগে ১০৪টি উপগ্রহ উৎক্ষেপণের সময় তিনি ভিডিও রেকর্ড করেছিলেন। এরপর ২০১৭ সালে তিনি ভারতের সর্বোচ্চ বেসামরিক নারী পুরস্কার নারী শক্তি পুরস্কার পেয়েছিলেন।
শুভা ভেরিয়ার আলাপুঝায় বড় হয়েছেন। তিনি ত্রিভান্দ্রমের ইঞ্জিনিয়ারিং কলেজ থেকে ইলেকট্রনিক এবং যোগাযোগ প্রকৌশলে স্নাতক ডিগ্রি অর্জন করেন।
১৯৯১ সালে তিনি ভারতীয় মহাকাশ গবেষণা সংস্থায় যোগদান করেন। তিনি বিক্রম সারাভাই মহাকাশ কেন্দ্রের এভিওনিক্স বিভাগে (বিমানে ব্যবহৃত ইলেকট্রনিক সিস্টেম, যার মধ্যে রয়েছে নেভিগেশন, যোগাযোগ এবং ফ্লাইট নিয়ন্ত্রণ ব্যবস্থা) কর্মরত ছিলেন।
পিএসএলভি-সি৩৭ মহাকাশ অভিযানের উদ্দেশ্য ছিল ২০১৭ সালের ১৫ই ফেব্রুয়ারী, ১০৪টি উপগ্রহকে সূর্য-সমলয় কক্ষপথে স্থাপন করা। উপগ্রহগুলি ছয়টি ভিন্ন দেশের ছিল। এদের উৎক্ষেপণ করার সময় এটি গুরুত্বপূর্ণ ছিল যে প্রতিটি উপগ্রহ অন্যটিকে স্পর্শ না করেই উৎক্ষিপ্ত হবে, এবং এটি যে ঘটেছে তারও প্রমাণ থাকা উচিত। মুক্তির ভিডিওটি বিশ্বাসযোগ্য হওয়া দরকার ছিল এবং শুভা ভেরিয়ারকে এই কাজের দায়িত্ব দেওয়া হয়েছিল। উৎক্ষেপণটি সফল হয়েছিল এবং আটটি ভিন্ন ক্যামেরা দিয়ে এটি রেকর্ড করা হয়েছিল। এরপর ভিডিওটি প্রক্রিয়াজাত এবং সংকুচিত করে পৃথিবীতে ফেরত পাঠানো হয়েছিল। উপ্রহগুলি মুক্তি পাওয়ার সাথে সাথে ভিডিওটি সংকেত মুক্ত (ডিকোড) করা হয়েছিল এবং প্রকৃত সময়ে (রিয়েল টাইম) চালানো হয়েছিল। ভিডিওটি দেখার পর ফাইলগুলি ভিএসএসসি ওয়েব সংরক্ষণাগারে পাঠানো হয়েছিল।
২০১৭ সালের মার্চ মাসে, তিনি ভারতের রাষ্ট্রপতির কাছ থেকে পুরস্কার পাওয়ার জন্য নির্বাচিত তিন বিজ্ঞানীর একজন ছিলেন, অন্যরা হলেন: আনাত্তা সনি এবং বি. কোডানায়াগুই। ২০১৭ সালে আন্তর্জাতিক নারী দিবসে, নতুন দিল্লিতে রাষ্ট্রপতি ভবনে রাষ্ট্রপতি প্রণব মুখার্জি তাঁকে নারী শক্তি পুরস্কার প্রদান করেন। পুরস্কারপ্রাপ্তরা প্রত্যেকে একটি করে প্রশংসাপত্র এবং ১০০,০০০ টাকা পেয়েছেন।
শুভা ভেরিয়ার এবং তাঁর স্বামী রঘুর দুটি সন্তান রয়েছে। তাঁর স্বামীও ভিএসএসসিতে কাজ করেন এবং তাঁরা কাওদিয়ারের কাছে আম্বালামুক্কুতে থাকেন।
নাতাশা ইয়ারোভেনকো

নাতালিয়া "নাতাশা" ইয়ারোভেঙ্কো (; জন্ম ২৩ জুলাই ১৯৭৯) স্পেনে বসবাসরত একজন ইউক্রেনীয় অভিনেত্রী।
নাটাশা ইয়ারোভেনকো ইউক্রেনের ওডেসায় রোমান এবং জার্মান ফিলোলজিতে স্নাতক ডিগ্রি অর্জন করেন। ২০০০ সালে তিনি বার্সেলোনায় চলে যান। সেখানে তিনি অভিনেত্রী হিসেবে তার কর্মজীবন শুরু করেন। ইয়ারোভেনকো প্রথমে কাতালোনিয়ার আঞ্চলিক টেলিভিশনে অভিনয় দিয়ে শুরু ক্রমান্বয়ে জাতীয় টেলিভিশনে আত্মপ্রকাশ করেন।
২০১১ সালে তিনি "রুম ইন রোম" চলচ্চিত্রে তার ভূমিকার জন্য সেরা নতুন অভিনেত্রী বিভাগে তুরিয়া পুরস্কার এবং ২৫তম গোয়া অ্যাওয়ার্ডস অর্জন করেন।
২০১০ সালের শেষের দিকে ইয়ারোভেনকো বাহামায় $২,০০,০০০ ডলারে একটি ছোট দ্বীপ ক্রয় করেছিলেন।
কৃত্রিম সাধারণ বুদ্ধিমত্তা

কৃত্রিম সাধারণ বুদ্ধিমত্তা (AGI) হলো এক ধরণের কৃত্রিম বুদ্ধিমত্তা যা বহু কাজ মানুষের মতো কিংবা ক্ষেত্রবিশেষে মানুষের চেয়েও অধিক বুদ্ধিমত্তার সহিত সম্পন্ন করতে সক্ষম। কৃত্রিম বুদ্ধিমত্তা সম্পর্কিত গবেষণা ও বেশ কিছু কোম্পানি যেমন ওপেনএআই, গুগল এবং মেটার একটা মুখ্য লক্ষ্যে পরিণত হয়েছে কৃত্রিম সাধারন বুদ্ধিমত্তা তৈরি করা। ২০২০ সালের একটি জরিপ অনুযায়ী সারা বিশ্বের ৩৭ টি দেশে প্রায় ৭২ টি গবেষণা ও উন্নয়নমূলক প্রকল্প চলমান রয়েছে।
মজিবর রহমান (নোয়াখালীর রাজনীতিবিদ)

মজিবর রহমান ছিলেন রাজনীতিবিদ, যিনি ব্রিটিশ ভারতে বঙ্গ প্রদেশের ও পরবর্তীতে পাকিস্তানে পূর্ববঙ্গের আইনসভা সদস্য হিসেবে দায়িত্ব পালন করেছেন।
মজিবর বঙ্গীয় আইনসভা সদস্য হিসেবে ১৯৪৬ সালের আইনসভা নির্বাচনের পর নোয়াখালী মধ্য আসনের প্রতিনিধিত্ব করেছেন।
নক্ষত্রা (অভিনেত্রী)

নক্ষত্রা হলেন একজন ভারতীয় অভিনেত্রী যিনি মূলত মালায়ালাম এবং কন্নড় ভাষার চলচ্চিত্রে অভিনয় করেন।
কন্নড় চলচ্চিত্র পরিচালক ডি. রাজেন্দ্র বাবু এবং অভিনেত্রী সুমিত্রার কনিষ্ঠা কন্যা নক্ষত্রা। তার বড় বোন, উমা শঙ্করীও একজন পরিচিত অভিনেত্রী। নক্ষত্রা ইরোড সেনগুনথার ইঞ্জিনিয়ারিং কলেজে "বায়োটেক" নিয়ে পড়াশোনা করেছেন। 
নক্ষত্রা তার এক বিবৃতিতে বলেছেন যে তিনি সবসময় একজন অভিনেত্রী হতে চেয়েছিলেন। তার বাবা-মা প্রথমে তার ইচ্ছার বিরুদ্ধে ছিলেন কারণ তারা তার মেয়েকে কোনও কষ্টের মধ্য দিয়ে যেতে দেখতে চাননি। 
১৭ বছর বয়সে, পরিচালক সুনীল কুমার দেশাই একটি অনুষ্ঠানে প্রথম নক্ষত্রাকে লক্ষ্য করেন। সুনীল নক্ষত্রার মা সুমিত্রাকে ফোন করেন এবং তাকে তার চলচ্চিত্রে অভিনয়ের সুযোগ দেওয়ার আগ্রহ প্রকাশ করেন। নক্ষত্রা সুনীল দেশাইয়ের "সারেগামা" চলচ্চিত্রে প্রধান চরিত্রে অভিনয় করার সুযোগ দেওয়া পান। এর কিছুক্ষণ পরেই তিনি "গোকুল" চলচ্চিত্রে অভিনয় করেন, যা তার প্রথম মুক্তিপ্রাপ্ত ছবি। এরপর তিনি "হরে রাম হরে কৃষ্ণ" চলচ্চিত্রে প্রধান ভূমিকায় অভিনয় করে।
নক্ষত্রা "গোকুলা" চলচ্চিত্রে একজন লাজুক মেয়ের চরিত্রে অভিনয় করেছিলেন এবং সেখানে তিনি তার মায়ের সাথে অভিনয় করেছিলেন। সমালোচকরা সেই ছবিতে নক্ষত্রার অভিনয়ের প্রসংশা করে তাকে চিত্তাকর্ষক, নজরকাড়া এবং আকর্ষণীয় ইত্যাদি আখ্যায় ভূষিত করেন। তার প্রথম অভিনীত চলচ্চিত্র "সারেগামা" বেশ কয়েকবার বিলম্বিত হয় এবং পরে তা স্থগিত করা হয়। দুই চলচ্চিত্রের পরস্পরবিরোধী সময়সূচীর কারণে, তাকে "হরে রাম হরে কৃষ্ণ" থেকে সরে আসতে হয় এবং শেষ পর্যন্ত তাকে সেই চলচ্চিত্রে পূজা গান্ধীর ভূমিকায় অভিনয় করতে হয়।
২০১১ সালে তার প্রথম তামিল ছবি "ডু" এবং "মারুধাভেলু" মুক্তি পায়। পরের বছর, তিনি "বৈদুরিয়াম" চলচ্চিত্রে অভিনয়ের মাধ্যমে মালায়ালাম চলচ্চিত্র জগতে আত্মপ্রকাশ করেন। মালায়ালাম চলচ্চিত্র জগতে তিনি তার নাম পরিবর্তন করে দীপ্তি রাখেন। সে বছর তার দ্বিতীয় মালায়ালাম চলচ্চিত্র "কিলি পদুম গ্রামম" মুক্তি পায়। "বৈদুর্যম" ছবিতে তিনি গায়ত্রী চরিত্রে অভিনয় করেছিলেন, যিনি একজন শক্তিশালী মহিলা চরিত্র নক্ষত্রা বলেছিলেন যে এই ভূমিকাটি তার কাছে খুবই কঠিন ছিল। তিনি আরও বলেন যে, ছবিতে কাজ করার ফলে তিনি তার খোলস ছেড়ে বেরিয়া এসে নতুন চ্যালেঞ্জের মুখোমুখি হ্যেছিলেন। "কিলি পাদুম গ্রামাম" ছবিতে তিনি একজন উচ্ছ্বল গ্রামের মেয়ের চরিত্রে অভিনয় করেছিলেন; দুটি ছবিই বানিজ্যিক ভাবে সফল হয়েছিল। 
২০১৩ সালে মুক্তিপ্রাপ্ত তার প্রথম মালায়ালাম ছবি "ফর সেল" -এ তিনি একটি ছোট ভূমিকায় অভিনয় করেছিলেন। সেই বছর তার অভিনীত তামিল ছবি "আর্য সূর্য" মুক্তি পায়। "আর্য সূর্য" চলচ্চিত্র পরিচালক রামা নারায়ণনের ১২৬তম ছবি চিল। এরপর নক্ষত্রা কন্নড় চলচ্চিত্র "ফেয়ার অ্যান্ড লাভলি" -তে একটি গুরুত্বপূর্ণ ভূমিকায় অভিনয়ের জন্য চুক্তিবদ্ধ হন। দ্য হিন্দুর একটি পর্যালোচনায় "ফেয়ার অ্যান্ড লাভলি" চলচ্চিত্রে তার ভূমিকাকে সাধারন হিসাবে উল্লেখ করা হয়েছে। ২০১৫ সালে, তিনি তার প্রথম মালায়ালাম ছবি "ভিলেজ গাইস" -এ অভিনয় করেন, যেখানে তিনি আবার তার মায়ের সাথে অভিনয় করেন। এরপর তিনি "কুচিকু কুচিকু" চলচ্চিত্রে অভিনয় করেন যা তার বাবার মৃত্যুর আগের শেষ পরিচালিত ছবি। নবাগত শঙ্কর নারায়ণ পরিচালিত "ওরু নিউ জেনারেশন পানি" ছবিতে তাকে ইন্দ্রজা নামে একজন সাহসী এবং সুশিক্ষিত মেয়ের চরিত্রে অভিনয় করতে দেখা গেছিল।
মোহাম্মদ ইয়াহিয়া জাকারিয়া

মোহাম্মদ ইয়াহিয়া জাকারিয়া (জন্ম: ১০ মে, ১৯৩৮) মিশরীয় বংশোদ্ভূত একজন আমিরাতের ব্যবসায়ী। তিনি মধ্যপ্রাচ্যের পানীয় শিল্পে সবচেয়ে দীর্ঘ সময় ধরে প্রধান নির্বাহী হিসেবে দায়িত্ব পালন করেছেন। তিনি দুবাই রিফ্রেশমেন্টস (পেপসি)-এর সহ-প্রতিষ্ঠাতা এবং প্রধান নির্বাহী ছিলেন এবং মধ্যপ্রাচ্যে কোমল পানীয় শিল্পকে প্রতিষ্ঠানিক রূপ দিয়েছেন। 
কায়রো বিশ্ববিদ্যালয়ের স্নাতক এবং বাণিজ্যে স্নাতক ডিগ্রি অর্জনকারী মোহাম্মদ জাকারিয়া ১৯৬০ সালে কাজের অভিজ্ঞতা অর্জনের জন্য দুবাই আসেন। তারপরে মিশিগান স্টেট বিশ্ববিদ্যালয়ে পড়াশোনা করেন থেকে তিনি এমবিএ ডিগ্রি অর্জন করেন। মিশরে সরকারি হিসাব বিভাগে তাঁর পূর্বের কাজের অভিজ্ঞতা তাঁকে প্রয়াত সুলতান বিন আলী আল ওয়াইসের দেওয়া একটি প্রস্তাব গ্রহণে উৎসাহিত করে। সুলতান ছিলেন একজন সমাজসেবী, কবি, ব্যবসায়ী এবং ইউএই-এর প্রাক্তন মন্ত্রী। ১৯৬২ সালের শুরুতে তিনি আল ওয়াইস পরিবারের ব্যবসার প্রধান হিসাবরক্ষক নিযুক্ত হন। শেখ রশিদ বিন সাঈদ আল মাকতুম, আল ওয়াইস, আল মুল্লা পরিবার এবং কায়েস বিন আব্দুল মুনাইম আল জাওয়াভির সাথে মিলে তিনি একটি চুক্তি করেন। যার ফলে দুবাই মধ্যপ্রাচ্যে প্রথম স্থান হয়ে ওঠে যেখানে পেপসি ব্র্যান্ডের বোতলজাতকরণ, বিতরণ এবং বিপণন শুরু হয়। 
১৯৭৪ সালে, প্রয়াত কায়েস বিন আব্দুল মুনাইম আল জাওয়াভি, ওমানের অর্থনৈতিক ও আর্থিক বিষয়ক উপ-প্রধানমন্ত্রীর সাথে মিলে তিনি সুলতানাতে প্রথম কোমল পানীয় প্রস্তুতকারক কোম্পানি প্রতিষ্ঠা করেন। তিনি এর প্রতিষ্ঠাতা ছিলেন এবং ২০০৬ সাল পর্যন্ত ব্যবস্থাপনা পরিচালক হিসেবে দায়িত্ব পালন করেন। 
তিনি ১৯৬২ সালে ন্যাশনাল ব্যাংক অফ দুবাইয়ের প্রতিষ্ঠাতা সদস্য ছিলেন। যা ২০০৯ সালে একীভূত হয়ে এমিরেটস এনবিডি-তে রূপ নেয়।
১৯৮০ সালে, শেখ রশিদ বিন সাঈদ আল মাকতুম ও সুলতান আল ওয়াইসের সাথে তিনি জিমা মিনারেল ওয়াটার কোম্পানি প্রতিষ্ঠা করেন। ১৯৯৯ সালে তিনি এই অঞ্চলে ব্যক্তিগত লেবেলিং চালু করেন। 
২০০০ সালে, তাঁর নেতৃত্বে দুবাইয়ে পেপসি ইউএই-এর বাজারের ৭০% দখল করে এবং সর্বোচ্চ ১৭ মিলিয়ন দিরহাম মোট মুনাফা লাভ করে।
২০০২ সালে জাকারিয়া সক্রিয় দায়িত্ব থেকে অবসর নেন। তবে দুবাই ও ওমানে তিনি যে ব্যবসা প্রতিষ্ঠা করেছিলেন, তার উল্লেখযোগ্য অংশীদারের মালিকানা এখনো তাঁর কাছে রয়েছে। বর্তমানে তিনি ইউরোপ, মধ্যপ্রাচ্য এবং আফ্রিকায় রিয়েল এস্টেট পোর্টফোলিও পরিচালনা করেন এবং ইউএই ও ওমানভিত্তিক শিল্পে অংশীদার রয়েছে।
তিনি ১৯৬৬ সালে শাদিয়া শাহওয়ান (১৯৪৪-১৯৯৮)-এর সাথে বিয়ে করেন এবং তাঁদের চার সন্তান রয়েছে: গাদা, নশওয়া, মে এবং আহমেদ। এরপর ২০০৬ সালে তিনি পুনরায় বিয়ে করেন। তাঁর সন্তানরা দুবাই ও আবুধাবির সরকারি কোম্পানিতে সক্রিয় ভূমিকায় রয়েছেন এবং পারিবারিক ব্যবসার দৈনন্দিন কার্যক্রমও পরিচালনা করেন।
পামওয়াল দাস শিব মন্দির

পামওয়াল দাস শিব মন্দির লিয়ারি টাউনের বাগদাদি এলাকার কাকরি গ্রাউন্ডে পওয়ালদাস কম্পাউন্ডে অবস্থিত। পাকিস্তানেে মানবাধিকার কমিশন এবং দ্য নিউজ ইন্টারন্যাশনালের মতে মুসলিম ধর্মগুরুরা এই এলাকায় বসবাসকারী হিন্দু পরিবারের উপর ধারাবাহিক হামলার পর বাগদাদি পুলিশের সহায়তায় শতাব্দীর প্রাচীন এই ঐতিহাসিক মন্দিরটিকে অবৈধভাবে মুসলিম পীর এবং গরুর কসাইখানায় পরিণত করেছে।
নক্ষত্রা নাগেশ

নক্ষত্র নাগেশ হলেন একজন ভারতীয় অভিনেত্রী এবং টেলিভিশন উপস্থাপিকা যিনি তামিল চলচ্চিত্র এবং টেলিভিশন অনুষ্ঠানে কাজ করেছেন। তিনি বেশ কিছু চলচ্চিত্র এবং ওয়েব সিরিজে অভিনয় করেছেন।
নক্ষত্রা চেন্নাইয়ের চেট্টিনাদ বিদ্যাশ্রম স্কুলে পড়াশোনা করেন। তিনি "আইএইচএম" থেকে হোটেল ম্যানেজমেন্ট নিয়ে পড়াশোনা করেছেন। বিনোদন জগতে উপস্থাপিকা(ভিডিও জকি) হিসেবে তিনি তার কর্মজীবন শুরু করেছিলেন। তিনি প্রথমে থান্থি টিভিতে "ভানাভিল" অনুষ্ঠানটি উপস্থাপনার কাজ করেছিলেন। তারপর তিনি সান টিভিতে "সান সিঙ্গার" -এর মতো টেলিভিশন অনুষ্ঠানের উপস্থাপনা করেন।
নক্ষত্রা সান কুদুম্বম বিরুথুগাল এবং সাউথ ইন্ডিয়ান ইন্টারন্যাশনাল মুভি অ্যাওয়ার্ডস" এর মতো জনপ্রিয় অনুষ্ঠানের উপস্থাপিকা ছিলেন।
নক্ষত্রা এ"ন ইনিয়ে পোন নিলাভে" -এর মতো স্বল্পদৈর্ঘ্য চলচ্চিত্রে অভিনয় করেন। "সেত্তাই" (২০১৩),"ভায়াই মুডি পেসাভুম" (২০১৪) নামক চলচ্চিত্রগুলিতে স্বল্প দৈর্ঘ্যের ভূমিকায় অভিনয় করেছেন। এরপর তিনি বালাজি মোহনের তামিল ভাষার ওয়েব শৃঙ্খলা, "অ্যাস আই অ্যাম সাফারিং ফ্রম কাধাল" -এ অভিনয় করেন। চলচ্চিত্রের সমালোচনায় একজন পর্যালোচক উল্লেখ করেছেন যে নক্ষত্রাকে তার ভূমিকা নিখুঁতভাবে পালন করেছেন। 
পরবর্তীতে নক্ষত্রআ খুশবু টেলিভিশনের ধারাবাহিক "লক্ষ্মী স্টোরসে" একটি প্রধান ভূমিকায় অভিনয় করেন, যা তার অভিনীত প্রথম তামিল টেলিভিশন ধারাবাহিক। ধারাবাহিকে ভীরু ভাগ্যলক্ষ্মীর চরিত্রে অভিনয় করে, নক্ষত্রা সমালোচকদের প্রশংসা অর্জন করে। ২০১৮ সালে, "চেন্নাই টাইমস" তাকে টেলিভিশনে চতুর্থ সবচেয়ে জনপ্রিয় নায়িকা হিসেবে তালিকাভুক্ত করেছিল। 
২০২১ সালের গোড়ার দিকে নক্ষত্র রাঘবের সাথে বাগদান করেন এবং তারা ৯ ডিসেম্বর ২০২১ তারিখে বিয়ে করেন।
আবুল ওয়াফা আল-আফগানি

আবুল ওয়াফা সৈয়দ মাহমুদ শাহ আল-কাদরী আল-হানাফি আল-আফগানি (২৫ জুন ১৮৯৩ - ২৩ জুলাই ১৯৭৫) বা আবু ওয়াফা আল আফগানী একজন হায়দ্রাবাদ -ভিত্তিক আফগান ইসলামিক পণ্ডিত, হানাফি ফকিহ এবং গবেষক ছিলেন।
আবুল ওয়াফা আল-আফগানি ১৩১০ হিজরির ১০ জিলহজ (২৫ জুন ১৮৯৩ খ্রিস্টাব্দ) কান্দাহারে জন্মগ্রহণ করেন। তাঁর বাবা সৈয়দ মোবারক শাহ কাদরি ছিলেন একজন ইসলামী পণ্ডিত।
তিনি পড়াশোনার জন্য কান্দাহার থেকে ভারতে আসেন এবং কিশোর বয়সে রামপুর ও গুজরাটের পণ্ডিতদের কাছে শিক্ষা গ্রহণ করেন। পরবর্তীতে ১৩৩০ হিজরি (১৯১২ খ্রিস্টাব্দ) তিনি হায়দ্রাবাদ, দাক্ষিণাত্যে চলে যান এবং মাদ্রাসা নিজামিয়ায় ভর্তি হন। সেখান থেকে তিনি স্নাতক সম্মানের পড়া শেষ করেন। তাঁর শিক্ষকদের মধ্যে আনোয়ারুল্লাহ ফারুকী ছিলেন। তিনি জামিয়া নিজামিয়া ও দায়রাত আল-মা‘আরিফ আল-উসমানিয়ার প্রতিষ্ঠাতা ছিলেন। এছাড়াও তাঁর শিক্ষক ছিলেন শেখ আব্দুস সামাদ, শেখ আব্দুল করিম, শেখ রুকনুদ্দিন এবং কারি মুহাম্মদ আইয়ুব।
স্নাতক শেষ করার পর আফগানি মাদ্রাসা নিজামিয়ায় শিক্ষক হিসেবে নিযুক্ত হন। সেখানে তিনি বেশ কয়েক বছর ধরে সাহিত্যিক আরবি, ফিকহ (ইসলামী আইনশাস্ত্র) এবং হাদিস বিষয়ে শিক্ষা দেন।
১৯৪৮ সালে, তাঁর তত্ত্বাবধানে এবং বন্ধুদের সমর্থনে তিনি নু‘মানি বিজ্ঞান পুনরুজ্জীবনের জন্য একটি কমিটি গঠন করেন। কমিটির নাম ছিল লজনাত-উ-ইহয়া আল-মা‘আরিফ আন-নু‘মানিয়্যাহ। এই কমিটির অধীনে তিনি হিজরি দ্বিতীয় ও তৃতীয় শতাব্দীর ইমামদের অনেক মূল্যবান বই প্রকাশ করেন। তিনি নিজের সময়, সম্পদ এবং জ্ঞান যথাসম্ভব স্বেচ্ছায় দান করেছিলেন। 
আবদ আল-ফাত্তাহ আবু গুদ্দা তাকে দেখতে এসেছিলেন। তিনি বলেন যে, "তাঁর বাড়িতে বই, পাণ্ডুলিপি এবং লেখা ছাড়া আর কিছুই ছিল না। এই বইগুলো তাঁর চারপাশে ছড়িয়ে থাকত। আবুল ওয়াফা রাতে মাত্র কয়েকটি খাদ্যের টুকরো খেতেন। আর তাঁর রাতগুলো আল্লাহর কাছে দোয়ায় কাটত।" 
আফগানি ১৩ রজব ১৩৯৫ হিজরিতে (২৩ জুলাই ১৯৭৫) হায়দ্রাবাদে মারা যান এবং হায়দ্রাবাদের মিসরিগঞ্জের আনোয়ার-ই-নকশবন্দী চমনে তাকে সমাহিত করা হয়।
নিচে তাঁর কাজের কিছু উল্লেখযোগ্য বইয়ের তালিকা দেওয়া হলো:
বসু (পদবী)

বসু হলো মূলত ভারতীয় উপমহাদেশের বঙ্গ অঞ্চল থেকে উদ্ভূত একটি বাঙালি কায়স্থ পদবী যা পশ্চিমবঙ্গ, বাংলাদেশ, আসাম এবং ত্রিপুরার বাঙালিরা ব্যবহার করেন।। বসু শব্দের আক্ষরিক অর্থ 'উজ্জ্বল ব্যক্তি'।
বাঙালি সমাজ ব্যবস্থা অনুসারে বসুদের গৌতম গোত্রের ঘোষ, মিত্র এবং পূর্ববঙ্গীয় গুহদের সাথে কুলীন কায়স্থ হিসেবে গণ্য করা হয়।
নিরঞ্জনা অনুপ

নিরঞ্জনা অনুপ হলেন একজন ভারতীয় অভিনেত্রী যিনি মূলত মালায়লাম চলচ্চিত্রে তার ভূমিকার জন্য পরিচিত। নিরঞ্জনা একজন প্রশিক্ষিত ভরতনাট্যম এবং কুচিপুডি নৃত্যশিল্পী।
রঞ্জিত পরিচালিত মালায়ালাম চলচ্চিত্র "লোহাম" (২০১৫)-এ মৈত্রী চরিত্রে অভিনয়ের মাধ্যমে নিরঞ্জনা অনুপ অভিনয় জগতে আত্মপ্রকাশ করেন। ২০১৭ সালে মুক্তিপ্রাপ্ত রঞ্জিত বালাকৃষ্ণণ পরিচালিত মালায়ালাম ভাষার চলচ্চিত্র "পুথান পানাম"-এ নিরঞ্জনা মামুত্তি, ইনিয়া ইত্যাদি জনপ্রিয় অভিনেতাদের সাথে অভিনয় করেছিলেন। তিনি জিথিন জিথু পরিচালিত ২০১৮ সালের মালয়ালম চলচ্চিত্র "কালা বিপ্লবম প্রণায়াম"-এ তিনি আইশা আহমেদ চরিত্রে অভিনয় করেছিলেন। এই চলচ্চিত্রে আনসন পল, সাইজু কুরুপ এবং গায়ত্রী সুরেশ ইত্যাদি অভিনেতা-অভিনেত্রীরা প্রধান চরিত্রে অভিনয় করেছিলেন। ২০১৮ সালে তার প্রকাশিত অন্যান্য চলচ্চিত্রগুলির মধ্যে রয়েছে "ইরা" এবং "বি. টেক"।
অগাস্টা লার্নেড

অগাস্টা লার্নেড ( - জানুয়ারি ৮, ১৯২৪) ছিলেন একজন আমেরিকান লেখক, সম্পাদক এবং ভোটাধিকারবাদী।
অগাস্টা লার্নেডের জন্ম নিউ ইয়র্কের রুটল্যান্ডে। তিনি জেবেদী এবং সারা এ. এথেরিজ লারনেডের কন্যা। তিনি ১৮৬৭ সালে "দ্য ইন্ডিপেন্ডেন্ট"-এর জন্য লেখালেখির মাধ্যমে তার সাহিত্যিক জীবন শুরু করেন। ১৮৭০ সালে, তিনি নারী অধিকার জার্নাল ""দ্য রেভোলিউশন"" সম্পাদনা করেন। ২০ বছর ধরে, তিনি "দ্য ক্রিশ্চিয়ান রেজিস্টার"-এ লিখেছিলেন। "
লার্নেড বহু বছর ধরে নিউ জার্সির সামিটে বসবাস করেন। তিনি ""দ্য বর্ডারল্যান্ড অফ কান্ট্রি লাইফ"" (১৯১৯) নামে একটি বই লিখেছিলেন, যেখানে তিনি তার রচনায় "হেভেনস হিল" নামক সামিটের করা অটোমোবাইলের পরিবর্তনগুলো বর্ণনা করেছিলেন।
অগাস্টা লার্নেড ১৯২৪ সালের ৮ জানুয়ারিতে মারা যান।
মুশাবিব আল-হামলান

মুশাবিব আল-হামলান ( ) হলেন ১১ সেপ্টেম্বরের হামলার মূল হোতা। তিনি ১৯৯৯ সালের ডিসেম্বরে মাধ্যমিক বিদ্যালয়ে থাকাকালীন জঙ্গিবাদের সাথে জড়িত হন। তখনই তিনি জিহাদের গৌরব এবং আফগানিস্তানে সোভিয়েত আক্রমণ এবং যুগোস্লাভ যুদ্ধের নৃশংসতার বিবরণ সহ ভিডিও দেখার জন্য সমাবেশে যোগ দিতেন। দলটি বান-দার মারুইয়ের অধীনে পড়াশোনা করত এবং ""গ্ল্যাডিয়েটর অফ প্যাশন"" বইটিও পরত।
২০০০ সালের ১৫ ফেব্রুয়ারি, হামলান একটি পাসপোর্ট পান এবং হজ সম্পন্ন করার পর, পাকিস্তানে প্রবেশের জন্য ভিসা পেতে সংযুক্ত আরব আমিরাতের শারজাহ যান। একবার পাকিস্তানের ইসলামাবাদে, তাকে এবং তার দুই সহযাত্রীকে হাসান গুলের নেতৃত্বে আবু জুবাইদাহ কর্তৃক নিয়ন্ত্রিত একটি পথপথে নিয়ে যাওয়া হয়। মার্চ মাসের মধ্যে, তারা সীমান্ত পেরিয়ে আফগানিস্তানে প্রবেশ করে যেখানে সে আল খালদান প্রশিক্ষণ শিবিরে যোগ দেয়। ক্যাম্পটি বন্ধ হয়ে গেলে, তিনি অন্যান্য সদস্যদের সাথে কান্দাহারের বাইরে আল-ফারুক শহরে চলে যান, যেখানে তিনি ওসামা বিন লাদেনের সাথে দেখা করেন। ক্যাম্পে নিজেকে আহত করার পর, হামলানকে কান্দাহার বিমানবন্দর পাহারা দেওয়ার দায়িত্ব দেওয়া হয়, এই দায়িত্বটি শেষ পর্যন্ত ছিনতাইকারী সাঈদ আল-গামদি এবং ওয়ালিদ আল-শেহরি ভাগ করে নিয়েছিলেন।
আল-ফারুক এবং বিমানবন্দরে থাকাকালীন, হামলান আহমেদ আল-নামীর সাথে বন্ধুত্ব করেছিলেন বলে মনে করা হয়। তারা দুজন আবু বাসির আল-ইয়েমেনির অধীনে পড়াশোনা করেছিলেন। আবু বাসির আল-ইয়েমেনি তাদের আবু হাফস আল মৌরিতানির সাথে সম্ভাব্য 'শহীদ' হিসেবে তালিকাভুক্ত করার জন্য প্ররোচিত করেছিলেন। যাতে তারা মার্কিন যুক্তরাষ্ট্রের অভ্যন্তরে আত্মঘাতী অভিযান পরিচালনা করতে পারে।
হামলান এবং নামিকে বিন লাদেনের সাথে দেখা করতে পাঠানো হয়েছিল, "আমি এই ধর্মের একজন ইট হতে চাই এবং এই ধর্মকে মহিমান্বিত করতে চাই" এই বাক্যাংশের মাধ্যমে নিজেদের পরিচয় দেওয়া হয়েছিল। ২০০০ সালের অক্টোবরে, হামলান এবং নামি খালিদ শেখ মোহাম্মদের সাথে দেখা করেন যিনি তাদের টেলিফোন কল এনক্রিপ্ট করার নির্দেশ দেন। তাদের পাসপোর্ট জাল করে বোঝানো হয়েছিল যে তারা সিঙ্গাপুর, মালয়েশিয়া, মিশর এবং তুরস্কের মতো স্থানগুলিতে ভ্রমণকারী বিশ্ব ভ্রমণকারী। মুহাম্মদ আতেফের সাথে সাক্ষাতের পর, তারা ইরানের তেহরানে উড়ে যান, তারপর কাতারে যান এবং সংযুক্ত আরব আমিরাতে ফিরে যান এবং তারপর সৌদি আরবের মক্কায় পৌঁছান। খালিদ শেখ মোহাম্মদের নির্দেশে, তারা জেদ্দায় গাড়ি চালিয়ে যায়, যেখানে তারা ভবিষ্যতের ছিনতাইকারী ওয়ালিদ আল-শেহরির সাথে থাকে। তিনি তাদের মার্কিন ভিসা কীভাবে পেতে হবে তার নির্দেশ দিয়েছিলেন।তারা উভয়ই ২৮শে অক্টোবর মার্কিন যুক্তরাষ্ট্রের ভিসা পেয়েছিল।
হামলান কখনোই তার ভিসা ব্যবহার করেননি। ভিসা পাওয়ার পরপরই, হামলান তার পরিবারকে ফোন করে জানতে পারে যে তার মা অসুস্থ। সে শাহাদাত না চাওয়ার সিদ্ধান্ত নেয় এবং তার পরিবারের কাছে ফিরে আসে। আল-ফারুকের একজন সহযোগী খালিদ আল জাহরানি পরে তাকে ফিরে আসতে রাজি করানোর চেষ্টা করার জন্য তার সাথে দেখা করেছিলেন, কিন্তু রাজি করাতে ব্যর্থ হন।
আর্টেমিস সিমোপোলোস

আর্টেমিস পি. সিমোপোলোস ছিলেন একজন স্বনামধন্য আমেরিকান চিকিৎসক এবং এন্ডোক্রিনোলজিস্ট। তিনি মানুষের খাদ্যাভ্যাস এবং পুষ্টির উপর বেশ কয়েকটি বই লিখেছেন। তিনি বিশ্বের বিভিন্ন স্থানে ওমেগা-৩ ফ্যাটি এসিডের উপর বক্তৃতা দিয়ে আসছেন।
তিনি ১৯৯০ সালে "সেন্টার ফর জেনেটিক্স, নিউট্রিশন অ্যান্ড হেলথ" নামে একটি অলাভজনক শিক্ষা প্রতিষ্ঠান প্রতিষ্ঠা করেন। সেখানে তিনি প্রতিষ্ঠাকাল থেকেই সভাপতির দায়িত্ব পালন করে আসছেন। এছাড়াও তিনি ছিলেন ১৯৯১ সালের "ইন্টারন্যাশনাল সোসাইটি ফর দ্য স্টাডি অফ ফ্যাটি অ্যাসিড অ্যান্ড লিপিডসের" প্রতিষ্ঠাতা সদস্য। তিনি একজন গবেষক যিনি খাদ্যাভ্যাস এবং স্বাস্থ্যের উপর প্রকাশনা করেছেন। পাশাপাশি তিনি এই বিষয়ে বিভিন্ন সম্মেলন আয়োজন করেছেন। তিনি পলিআনস্যাচুরেটেড ফ্যাট নিয়ে তার কাজের জন্য বিখ্যাত। তিনি দীর্ঘ নয় বছর ধরে জাতীয় স্বাস্থ্য ইনস্টিটিউটের পুষ্টি সমন্বয় কমিটির সভাপতি ছিলেন।
মমতাজ এম কাজী

মমতাজ, যিনি মমতাজ এম কাজী নামেও পরিচিত, হলেন একজন ভারতীয় ট্রেন ইঞ্জিনিয়ার। তিনি ডিজেল ইঞ্জিন ট্রেন চালানোর ক্ষেত্রে প্রথম ভারতীয় মহিলা হিসেবেও বিবেচিত। প্রকৃতপক্ষে, সুরেখা যাদবের পর তিনি এশিয়ার প্রথম মহিলা লোকোমোটিভ চালক। ২০১৭ সালের মার্চ মাসে আন্তর্জাতিক নারী দিবসের সময় তৎকালীন ভারতের রাষ্ট্রপতি প্রণব মুখার্জির হাত থেকে তিনি মর্যাদাপূর্ণ নারী শক্তি পুরস্কার গ্রহণ করেন।
মমতাজ এম কাজীর জন্ম ও বেড়ে ওঠা মহারাষ্ট্র রাজ্যের বাণিজ্যিক রাজধানী মুম্বাইতে। তিনি একটি গোঁড়া মুসলিম পরিবার থেকে এসেছেন। তিনি ১৯৮৯ সালে সান্তাক্রুজের শেঠ আনন্দীলাল রোদার উচ্চ বিদ্যালয় থেকে স্নাতক ডিগ্রি অর্জন করেন। তাঁর বাবা আল্লারাখু ইসমাইল কাঠওয়ালা ভারতীয় রেলওয়েতে কর্মরত ছিলেন। মমতাজ তাঁর বাবার পদাঙ্ক অনুসরণ ক'রে পূর্ণকালীন ট্রেন চালক হিসেবে তাঁর কর্মজীবন শুরু করেন। তবে প্রথমে তাঁর বাবা তাঁকে রেল বিভাগে চাকরি নিতে দেননি। তিনি তাঁকে মেডিকেল ল্যাবরেটরি টেকনোলজির পাঠ্যক্রমটি সম্পন্ন করতে বলেছিলেন কিন্তু পরে মমতাজ তাঁকে রেলের সিদ্ধান্তের ব্যাপারে রাজি করান।
১৯৮৯ সালে স্নাতক শেষ করার পর, একই বছর তিনি ইঞ্জিন ড্রাইভার পদের জন্য আবেদন করেন। তিনি ১৯৯১ সালে ২০ বছর বয়সে ট্রেন চালানো শুরু করেন এবং ১৯৯৫ সালে "লিমকা বুক অফ রেকর্ডস" কর্তৃক প্রথম এশিয়ান মহিলা লোকোমোটিভ চালক হিসেবে স্বীকৃতি পান।
২০০৫ সালে তিনি এএলপি-ডিজেল থেকে দ্বিতীয় মোটরওম্যান হিসেবে পদোন্নতি পান। তারপর থেকে তিনি ২০২৩ সাল পর্যন্ত ভারতের প্রথম এবং সবচেয়ে যানজটপূর্ণ রেলপথ, ছত্রপতি শিবাজি মহারাজ টার্মিনাস - থানে সেকশনের মধ্যে লোকাল ট্রেন চালনা করেন।
মমতাজ নারী শক্তি পুরস্কার পেয়েছেন, ভারতে প্রতি বছর মহিলাদের কৃতিত্বের স্বীকৃতিস্বরূপ এই পুরস্কার দেওয়া হয়। তিনি ২০১৫ সালে ভারতীয় রেলওয়ে থেকে রেলওয়ে জেনারেল ম্যানেজার পুরস্কারও পেয়েছিলেন।
তিনি বৈদ্যুতিক প্রকৌশলী মাকসুদ কাজীকে বিয়ে করেছেন।
অ্যানেট লুসিল নোবেল

অ্যানেট লুসিল নোবেল (১২ জুলাই, ১৮৪৪ - ২৭ নভেম্বর, ১৯৩২) ছিলেন একজন আমেরিকান ঔপন্যাসিক এবং ভ্রমণ লেখক।
অ্যানেট লুসিল নোবেল ১৮৪৪ সালের ১২ জুলাই নিউ ইয়র্কের অ্যালবিয়নে জন্মগ্রহণ করেন। তিনি ছিলেন একজন চিকিৎসক উইলিয়াম নোবেল এবং এজরা স্টাইলসের বংশধর অ্যামেলিয়া স্টাইলস ডেনিওর কন্যা। তিনি অ্যালবিয়নের ফিপস ইউনিয়ন সেমিনারিতে পড়াশোনা করেছিলেন। নোবেল একজন প্রখ্যাত লেখক ছিলেন এবং তার সবচেয়ে জনপ্রিয় রচনা হল ""আঙ্কেল জ্যাক'স এক্সিকিউটরস"" (১৮৮০) উপন্যাসটি। তিনি প্রায়ই ভ্রমণে বের হতেন এবং বলা হয় যে তিনি চল্লিশ বার আটলান্টিক মহাসাগর অতিক্রম করেছিলেন। 
অ্যানেট লুসিল নোবেল ১৯৩২ সালের ২৭ নভেম্বর অ্যালবিয়নে মারা যান।
অভিলাষা (অভিনেত্রী)

অভিলাষা কর্ণাটক রাজ্যে বসবাসকারী একজন ভারতীয় অভিনেত্রী, যিনি ১৯৮০ এর দশকের শেষের দিকে দক্ষিণ ভারতীয় চলচ্চিত্র শিল্পে, বিশেষ করে মালায়ালাম সিনেমা জগতের একজন সক্রিয় অভিনেত্রী ছিলেন। তার কামোত্তেজক ভূমিকায় অভিনয়ের জন্য পরিচিত, অভিলাষা তার সময়ের মালায়ালাম চটুল চলচ্চিত্রের একজন গুরুত্বপূর্ণ মুখ ছিলেন। তিনি প্রায় ৪০টি মালায়ালাম লঘু পর্নোগ্রাফিক চলচ্চিত্রে অভিনয় করেছেন এবং মালায়ালাম ভাষায় এই চলচ্চিত্র ধারার তিনি অন্যতম অগ্রদূত হিসেবে বিবেচিত হন। তিনি "আদিপাম" (১৯৮৮) চলচিত্রের মাধ্যমে তার সাফল্য অর্জন করেন, যা মালয়ালম চলচ্চিত্রে প্রথম সফল লঘু পর্নোগ্রাফিক চলচ্চিত্র হিসেবে বিবেচিত হয়। মালায়ালাম ছাড়াও, অভিলাষা তামিল, কন্নড়, তেলুগু এবং হিন্দিতে প্রায় ৮০টি ছবিতে অভিনয় করেছেন।
অভিলাষা ১৯৮৭ সালের মালায়ালাম লঘু পর্নোগ্রাফিক চলচ্চিত্র "জঙ্গল বয় -এর মাধ্যমে" চলচ্চিত্র জগতে প্রবেশ করেন। তখন তিনি কিশোর বয়সী ছিলেন মাত্র। ১৯৮৮ সালে, পি. চন্দ্রকুমার পরিচালিত আদিপম (অরিজিনাল সিন) সিনেমার মাধ্যমে তিনি তার সাফল্য অর্জন করেন। বাইবেলের পটভূমিতে নির্মিত এই মালয়ালম লঘু পর্নোগ্রাফিক চলচ্চিত্রে তিনি নগ্ন দৃশ্যে অভিনয় করেছিলেন। এটি প্রথম সফল মালায়ালাম লঘু পর্নোগ্রাফিক চলচ্চিত্র হিসেবে বিবেচিত হয়। এটি বাণিজ্যিকভাবে সফল হয়েছিল। ৭.৫ লক্ষ টাকায় নির্মিত এই চলচ্চিত্রটি ২.৫ কোটি টাকা আয় করেছিল। আদিপম-এর সাফল্যের পর অভিলাষা সেই সময়ের সবচেয়ে জনপ্রিয় লঘু পর্নোগ্রাফিক চলচ্চিত্র অভিনেত্রীদের একজন করে তোলে। পরবর্তী বছরগুলিতে মালায়ালাম ভাষায় অনেক লঘু পর্নোগ্রাফিক চলচ্চিত্রে অভিলাষা নায়িকা হিসেবে কাজ করেন। পি. চন্দ্রকুমার এরপর "কল্পনা হাউস", "রথিভম-এর" মতো ছয়টি ছবি পরিচালনা করেন এবং অভিলাষাকে নায়িকা হিসেবে কাজ করার সুযোগ দেন। এই ছবিগুলির বেশিরভাগই ভালো ব্যাবসা করেছিল এবং বানিজ্যিকভাবে সফল হয়েছিল। মনে করা হয় ১৯৯০-এর দশকের গোড়ার দিকে কন্নড় চলচ্চিত্র পরিচালক কবিরাজের সাথে তার বিবাহের পর অভিলাষা অভিনয় জগত থেকে অবসর নিয়েছিলেন।
ওকিং মুসলিম মিশন

ওকিং মুসলিম মিশন ১৯১৩ সালে খাজা কামালুদ্দিন (মৃত্যু: ডিসেম্বর ১৯৩২) প্রতিষ্ঠা করেন। লন্ডন থেকে ৩০ মাইল দক্ষিণ-পশ্চিমে ওকিং এর মসজিদে ওকিং মুসলিম মিশন প্রতিষ্ঠা করা হয় । ১৯১৪ সাল থেকে এটি লাহোর আহমদিয়া আন্দোলনের সদস্যদের (আহমদিয়া আঞ্জুমান ইশাত-ই-ইসলাম, এএআইএল) দ্বারা পরিচালিত হয়েছিল। এটি ১৯৬০-এর দশকের মাঝামাঝি পর্যন্ত লাহোর আহমদিয়া ধর্মগুরুদের দ্বারা পরিচালিত হত।
ওকিং মসজিদটি ১৮৮৯ সালে ড. জি. ডব্লিউ. লাইটনার (মৃত্যু: ১৮৯৯) নির্মাণ করেন। মসজিদটি শুধু বিশেষ উপলক্ষে খোলা হতো। ভারতীয় আইনজীবী খাজা কামালুদ্দিন একজন মক্কেলের পক্ষে মামলা লড়তে ইংল্যান্ডে এসেছিলেন। ইংল্যান্ডে থাকাকালীন তিনি আহমদিয়া মুসলিম সম্প্রদায়ের প্রথম উত্তরাধিকারী (খলিফাত-উল-মসিহ) হাকিম মাওলানা নূরুদ্দিনের কাছ থেকে ওকিং মসজিদ সম্পর্কে জানতে পারেন। মসজিদটির নিয়ন্ত্রণ নেওয়ার জন্য ইতিমধ্যেই একটি ওকিং মুসলিম ট্রাস্ট গঠন করা হয়েছিল। এই ট্রাস্টের সাথে খাজা সাহেবের কতটা সম্পৃক্ততা ছিল তা স্পষ্ট নয়। তবে এটা স্পষ্ট যে মির্জা স্যার আব্বা আলী বেগ খাজা কামালউদ্দিনকে মসজিদের ইমাম হওয়ার জন্য অনুরোধ করেছিলেন।
তারপর মসজিদটি পরিচালনার জন্য খাজা ওকিং মুসলিম মিশন এবং লিটারেরি ট্রাস্ট গঠন করেন।
ওকিং মসজিদ এবং মিশন ১৯১৩ থেকে ১৯৬০-এর দশকের মাঝামাঝি পর্যন্ত গ্রেট ব্রিটেনে ইসলামের প্রধান কেন্দ্র হিসেবে রয়ে গিয়েছিল।
"ওকিং মুসলিম মিশন" খাজা কামালউদ্দিন কর্তৃক প্রতিষ্ঠিত হয়েছিল। ইংল্যান্ডে তিনি প্রথমবারের মত ১৯১২ সালের সেপ্টেম্বর থেকে ১৯১৪ সালের আগস্ট পর্যন্ত থাকেন। তিনি মাওলানা নূরুদ্দিনের উৎসাহে এই মিশন প্রতিষ্ঠা করেন। এছাড়া তিনি ১৯১৪ সালের মার্চ পর্যন্ত আহমদিয়া আন্দোলনের প্রধান ব্যাক্তি ছিলেন। ১৯১৪ সালে আহমদিয়া আন্দোলনে বিভক্তি হবার পর খাজা কামালুদ্দিন লাহোর শাখার সাথে যুক্ত হন।
খাজা কামালুদ্দিন মির্জা গোলাম আহমদের অনুপ্রেরণা থেকে তার কাজ শুরু করেন। যিনি পশ্চিমে ইসলাম উপস্থাপন করার গভীর আকাঙ্ক্ষা পোষণ করতেন। ১৯১৩ সালের ফেব্রুয়ারিতে খাজা "দ্য ইসলামিক রিভিউ নামে" একটি মাসিক সাময়িকী শুরু করেন। সাময়িকী পত্রিকাটি ৫৫ বছরেরও বেশি সময় ধরে পশ্চিমা বিশ্বে প্রধান ইসলামিক প্রকাশনা প্রতিষ্ঠান ছিল।
ঈদের উৎসবে, ১৯১৩ থেকে ১৯৬০-এর দশকের মাঝামাঝি পর্যন্ত ইংল্যান্ডে উপস্থিত বিভিন্ন দেশের মুসলমানরা ওকিং মসজিদে সমবেত হতেন। সেই সময়ে ওকিং পশ্চিমে মক্কার ক্ষুদ্রাকৃতির প্রতিরূপে পরিণত হয়েছিল। এখানে বহুজাতির মিলনমেলা দেখা যেত যা কেবল মক্কায় হজের সময় দেখা যেত।
১৯১৩ থেকে ১৯৬০-এর দশকের মাঝামাঝি পর্যন্ত ইংল্যান্ডে ইসলাম গ্রহণকারী ব্যক্তিরা সাধারণত এই মিশনের মাধ্যমে ইসলাম ধর্ম গ্রহণ করতেন। ১৯২৪ সালে অনুমান করা হয়েছিল যে ইংল্যান্ডে মোট মুসলিম জনসংখ্যা ১০,০০০ হতে পারে। এর মধ্যে ১,০০০ জন ধর্মান্তরিত হয়েছিল।
""ইসলাম, আওয়ার চয়েস" <nowiki>"</nowiki> নামক বইটিতে মুসলিম ধর্মান্তরিতদের ইসলাম গ্রহণের বিবরণ রয়েছে। বইটি মূলত ওকিং মুসলিম মিশন দ্বারা সংকলিত এবং প্রকাশিত হয়েছিল। পরবর্তীতে বইটি বিশ্বজুড়ে অন্যান্য মুসলিম প্রকাশকরা পুনঃপ্রকাশ করে। প্রকাশকরা ধর্মান্তরিতদের বিবরণ থেকে ওকিং মুসলিম মিশন এবং খাজা কামালুদ্দিনের নাম মুছে দিয়েছে।
গীতা শাস্ত্রী

গীতা শাস্ত্রী হলেন উত্তরপ্রদেশের একজন ভারতীয় রাজনীতিবিদ। তিনি প্রয়াগরাজ জেলার সোরাওন বিধানসভা কেন্দ্র থেকে সমাজবাদী পার্টির প্রতিনিধিত্বকারী উত্তরপ্রদেশ বিধানসভার সদস্য। তিনি ২০২২ সালের উত্তরপ্রদেশ বিধানসভা নির্বাচনে জয়ী হন।
শাস্ত্রী প্রয়াগরাজ জেলার ফাফামাউতে একটি কৃষি পরিবার থেকে এসেছেন। তিনি রামকৃষ্ণ শাস্ত্রীকে বিয়ে করেছিলেন। তিনি ১৯৯২ সালে উত্তরপ্রদেশের বারাণসীর হরহুয়ার কাশী কৃষি ইন্টার কলেজ থেকে তার ইন্টারমিডিয়েট সম্পন্ন করেন।
শাস্ত্রী ২০২২ সালের উত্তরপ্রদেশ বিধানসভা নির্বাচনে সমাজবাদী পার্টির প্রতিনিধিত্ব করে সোরাওন বিধানসভা কেন্দ্র থেকে জয়ী হন। তিনি ৯১,৪৭৪ ভোট পেয়ে আপনা দলের (সোনেলাল) যমুনা প্রসাদকে ৫,৫৯০ ভোটের ব্যবধানে পরাজিত করেন।
শীলু আব্রাহাম

শীলু আব্রাহাম একজন ভারতীয় অভিনেত্রী যিনি মূলতমালায়ালাম ছবিতে অভিনয় করেন।
"উইপিং বয়" সিনেমায় অভিনয়ের মাধ্যমে শীলু তার অভিনয় জীবন শুরু করেছিলেন, কিন্তু "শি ট্যাক্সি" সিনেমার মাধ্যমে তিনি সাফল্য এবং অভিনয়ের স্বীকৃতি অর্জন করেন। তিনি আবাম মুভিজ প্রযোজনা সংস্থার অধীনে তার স্বামী আব্রাহাম ম্যাথিউ প্রযোজিত "স্টার" এবং "বিধির" মতো চলচ্চিত্রে মুখ্য ভূমিকায় অভিনয় করেছিলেন। 
শীলু আব্রাহাম একজন প্রতিভাবান অভিনেত্রী, যিনি মালয়ালম চলচ্চিত্র ও টেলিভিশন জগতে তার অভিনয় দক্ষতার জন্য পরিচিত। ২০১৩ সালে "উইপিং বয়" সিনেমার মাধ্যমে তিনি চলচ্চিত্রে আত্মপ্রকাশ করেন, যেখানে তিনি ডঃ রোজ চরিত্রে অভিনয় করেছিলেন। এরপর ২০১৪ সালে "ম্যানগ্লিশ" সিনেমায় ললিতা চরিত্রে অভিনয় করেন। ২০১৫ সালে তিনি "শি ট্যাক্সি" চলচ্চিত্রে মীরা মাম্মেন চরিত্রে এবং "কানাল" সিনেমায় রেবথি চরিত্রে অভিনয় করেন, যা তার অভিনয় তালিকায় নতুন মাত্রা যোগ করে। ২০১৬ সালে তিনি "পুথিয়া নিয়ামম" সিনেমায় জীনা ভাই আইপিএস চরিত্রে অভিনয় করেন, যা তার অভিনীত অন্যতম গুরুত্বপূর্ণ চরিত্র হিসেবে বিবেচিত হয়। একই বছর তিনি "আদুপুলিয়াট্টম" সিনেমায় অমলা চরিত্রে অভিনয় করেন।
২০১৭ সালেও শীলু একাধিক চলচ্চিত্রে অভিনয় করেন। তিনি "সেভ ওয়াটার" নামক একটি ডকুমেন্টারি চলচ্চিত্রে মায়ের চরিত্রে, "পুথান পানাম" সিনেমায় সারা ডোমিনিক আইপিএস চরিত্রে, "সোলো" সিনেমায় মালিনী চরিত্রে এবং "সদৃশ্যবাক্যম" সিনেমায় আন্না চরিত্রে অভিনয় করেন। ২০১৮ সালে "রিকশাকারন" সিনেমায়ও তাকে দেখা যায়। ২০১৯ সালে তিনি "অধ্যাপিকা" স্বল্পদৈর্ঘ্য চলচ্চিত্রে অ্যালিস টিচারের ভূমিকায়, "পট্টাভিরামন" সিনেমায় বিনীথা চরিত্রে এবং "শুভরাত্রি" সিনেমায় ডঃ শীলা আব্রাহামের চরিত্রে অভিনয় করেন। ২০২০ সালে তিনি "আল মল্লু" সিনেমায় ডঃ দিয়া চরিত্রে এবং "নীরমেঝুকুম ওরমাকাল" অ্যালবামে অম্মা চরিত্রে অভিনয় করেন।
২০২১ সালে তার অভিনীত চলচ্চিত্রগুলোর মধ্যে রয়েছে "স্টার", "মারাডু ৩৫৭/বিধি" এবং তামিল চলচ্চিত্র "পন মানিকাভেল"। ২০২২ সালে তিনি "ট্রোজান", "নালাম মুরা" (সুমা চরিত্রে), এবং "ভীকাম" (রেঞ্জিনি ওয়ারিয়ার চরিত্রে) সিনেমায় অভিনয় করেন। ২০২৪ সালে তার নতুন সিনেমা "ব্যাড বয়জ" মুক্তিপ্রাপ্ত হয়।
শুধু চলচ্চিত্রেই নয়, শীলু আব্রাহাম টেলিভিশনেও সক্রিয় ছিলেন। ২০১৯ সালে তিনি "ওনারুচিমেলাম সিজন ৩" অনুষ্ঠানে উপস্থাপকের ভূমিকায় ছিলেন, যা এশিয়ানেট চ্যানেলে প্রচারিত হয়েছিল। ২০২০ সালে তিনি মাজহাভিল মনোরমা চ্যানেলের "অথম পথু রুচি ২০২০" অনুষ্ঠানে তারকা উপস্থাপক হিসেবে অংশ নেন। ২০২২ সালে তিনি অমৃতা টিভির "লাল গালিচা" অনুষ্ঠানে পরামর্শদাতা হিসেবে কাজ করেন। তার অভিনয় দক্ষতা, স্বভাবসিদ্ধ উপস্থিতি এবং টেলিভিশনে তার সঞ্চালনার অভিজ্ঞতা তাকে মালয়ালম বিনোদন জগতের অন্যতম প্রভাবশালী নারী করে তুলেছে।
আল-মুআউবিদাতাইন

আল-মুআউবিদাতাইন () ইসলাম ধর্মের পবিত্র গ্রন্থ কুরআনের শেষ দুটি সূরা—সূরা আল-ফালাক এবং সূরা আন-নাস। এ দুটি সূরাকে সম্মিলিতভাবে "আশ্রয়দাতা দুটি সূরা" বলা হয়, কারণ এগুলোতে **আল্লাহর কাছে আশ্রয় চাওয়ার শিক্ষা** রয়েছে।
"আল-মুআউবিদাতাইন" শব্দের অর্থ "দুটি আশ্রয়দাতা"। ইসলামে এই দুটি সূরার বিশেষ গুরুত্ব রয়েছে, কেননা এগুলোতে আল্লাহর কাছে শয়তান, অকল্যাণ ও ক্ষতিকারক শক্তির বিরুদ্ধে আশ্রয় প্রার্থনার বাণী রয়েছে।
সূরা আল-ফালাক (সুরা ১১৩) এবং সূরা আন-নাস (সুরা ১১৪) – উভয় সূরাই মুসলমানদের আল্লাহর কাছে দোয়া ও শয়তান থেকে রক্ষার জন্য অত্যন্ত গুরুত্বপূর্ণ মনে করা হয়।
আল-মুআউবিদাতাইন সূরাদ্বয় মুসলমানরা **বিভিন্ন পরিস্থিতিতে পাঠ করেন**:
পিঙ্কি সিং যাদব

পিঙ্কি সিং যাদব একজন ভারতীয় রাজনীতিবিদ এবং উত্তরপ্রদেশ বিধানসভার সদস্য হিসেবে ২০১২ সাল থেকে টানা তিনবার নির্বাচিত হয়ে দায়িত্ব পালন করছেন। তিনি উত্তরপ্রদেশের আসমোলি নির্বাচনী এলাকার প্রতিনিধিত্ব করেন এবং সমাজবাদী পার্টির রাজনৈতিক দলের সদস্য।
যাদব নয়াদিল্লিতে প্রাক্তন মন্ত্রী ব্রজেন্দ্র পাল সিংয়ের ঘরে জন্মগ্রহণ করেন। তিনি মহাত্মা জ্যোতিবা ফুলে রোহিলখণ্ড বিশ্ববিদ্যালয় থেকে স্নাতক ডিগ্রি অর্জন করেন এবং ২০০৮ সালে তীর্থঙ্কর মহাবীর বিশ্ববিদ্যালয় থেকে আইনে স্নাতক ডিগ্রি অর্জন করেন। তিনি ২০১০ সালের মে মাসে প্রমোদ যাদবকে বিয়ে করেন, তাদের একটি ছেলে রয়েছে।
যাদব টানা তিনবার বিধায়ক হিসেবে নির্বাচিত হয়েছেন। তিনিউত্তরপ্রদেশের ১৬তম, ১৭তম এবং ১৮তম বিধানসভার সদস্য হয়েছেন। তিনি আসমোলি নির্বাচনী এলাকার প্রতিনিধিত্ব করেন এবং সমাজবাদী পার্টির রাজনৈতিক দলের সদস্য।
পামেলা মালহোত্রা

পামেলা গেল মালহোত্রা একজন আমেরিকান প্রাণী অভয়ারণ্যের মালিক যিনি ভারতে থাকেন। এসএআই অভয়ারণ্যে (প্রাণী সংরক্ষণ উদ্যোগ) তাঁর কাজের জন্য তিনি ভারতের সর্বোচ্চ বেসামরিক নারী পুরস্কার, নারী শক্তি পুরস্কারে ভূষিত হন।
পামেলা গেলের জন্ম ১৯৫২ সাল নাগাদ, নিউ জার্সির রেড ব্যাংকে। তিনি একটি সারা রাত ধরে চলা ক্যাফেতে কাজ করতেন। সেই সময় একজন ভারতীয় রেস্তোরাঁর মালিকের সঙ্গে তাঁর পরিচয় হয় এবং তাঁরা বিয়ে করেন। হাওয়াই দ্বীপে তাঁদের মধুচন্দ্রিমার সময় তাঁরা সেখানে জমি কেনার সিদ্ধান্ত নেন। তিনি একটি ওষুধ কোম্পানিতে কাজ করতে যান, এবং তাঁর স্বামী বন্ধকী ব্যবসায়ে যোগ দেন। তাঁদের যৌথ স্বপ্ন ছিল একটি অরণ্যের মালিক হওয়া। তাঁরা একজনের রোজগারে রোজকার জীবন অতিবাহিত করতেন, এবং অন্যদিকে তাঁর স্বামীর বিক্রয় থেকে পাওয়া কমিশন জমানো হত, হাওয়াইতে জমি কেনার জন্য।
তাঁরা তাঁদের স্বপ্ন পূরণের জন্য হাওয়াইয়ের বদলে ভারতে জমানো পুঁজি ব্যবহার করার সিদ্ধান্ত নেন। এই দম্পতি প্রথমে হিমালয়ে গিয়েছিলেন, কিন্তু তাঁদের কেবল ১২ একর জমি কিনতে অনুমতি দেওয়া হয়েছিল তাই তাঁরা দক্ষিণে এসে এসএআই (সেভ অ্যানিমেলস ইনিশিয়েটিভ) স্যাঙ্কচুয়ারি ট্রাস্ট শুরু করেন।
তাঁদের অভয়ারণ্যের বন্যপ্রাণীদের মধ্যে রয়েছে বেঙ্গল টাইগার, এশীয় হাতি, হায়েনা, দেশি বুনো শুয়োর, চিতাবাঘ, সম্বর হরিণ এবং মালাবার দৈত্যাকার কাঠবিড়ালি।
২০১৭ সালে আন্তর্জাতিক নারী দিবসে, নতুন দিল্লির রাষ্ট্রপতি ভবনে রাষ্ট্রপতি প্রণব মুখার্জি বিভিন্ন ক্ষেত্রের নারী এবং সংস্থাকে নারী শক্তি পুরস্কার প্রদান করেন, পামেলা মালহোত্রা ছিলেন তাঁদের মধ্যে একজন। পুরস্কারপ্রাপ্তরা প্রত্যেকে একটি করে প্রশংসাপত্র এবং ১০০,০০০ টাকা পেয়েছেন।
হুরুফিজম

হুরুফিজম () ছিল ১৪ শতকের একটি ইসলামিক গূঢ়তত্ত্ববাদী আন্দোলন, যা ফদলুল্লাহ আস্তারাবাদি দ্বারা প্রতিষ্ঠিত হয়। এটি মূলত ইসলামিক গূঢ়তত্ত্ব ও সুফিবাদী ভাবধারার একটি শাখা।
হুরুফিজম প্রতিষ্ঠা করেন ফদলুল্লাহ আস্তারাবাদি (১৩৪০–১৩৯৪)। তার বিশ্বাস ছিল যে প্রতিটি বর্ণের (হরফের) বিশেষ শক্তি রয়েছে এবং তা জ্ঞানের উৎস। তার অনুসারীরা বিশ্বাস করত যে ঈশ্বরের প্রকৃত অর্থ বোঝার জন্য প্রতিটি শব্দ ও সংখ্যা গুরুত্বপূর্ণ।
হুরুফিজম অনুসারে,
হুরুফিজম বিশেষ করে সুফিবাদ ও শিয়া তাত্ত্বিক মতবাদে গভীর প্রভাব বিস্তার করেছে। ইমাদউদ্দিন নাসিমি ছিলেন হুরুফিজমের একজন বিশিষ্ট কবি যিনি তার লেখায় এই দর্শনের প্রতিফলন ঘটান। পরবর্তীতে অটোমান যুগে এই আন্দোলন কঠোর দমন নীতি দ্বারা ক্ষতিগ্রস্ত হয়।